Deg yixef amezwaru, iwumi nefka azwel “Amezgun n teqbaylit”, deg-s ad naεreḍ ad d-nmeslay ɣef yiwet n tewsit n tsekla taqbaylit “Amezgun”, nefka-as tabadut, sakin nmeslay-d ɣef lesnaf-is d tulmissin-is. Akken daɣen newwi-d awal ɣef umezruy n umezgun n teqbaylit, d wamek ittuneḥsab ɣer yimyura. Ihi Muḥya d win is-yefkan ccan i tewsit-a ɣef waya newwi-d awal ɣef tudert-is d wayen i d-yeǧǧa i tsekla taqbaylit, mebla ma nettu inadiyen ittwaqedcen ɣef leqdic-is .